કેશોદના અજાબ ગામે સમસ્ત ગામની એકતા આત્મીયતા શાંતી અને સમૃદ્ધિ કાયમ બની રહે એવા હૃદયના ભાવ સાથે હિરલભાઈ દેલવાડીયાના સહયોગથી સદભાવના મહોત્સવની ઉજવણી કરવામાં આવી હતી અજાબ સરકારી હોસ્પિટલમાં યોજાયેલ સદભાવના મહોત્સવમા સવારે ૧૧ કુંડી નવચડી યજ્ઞનું આયોજન કરવામાં આવ્યું હતું જેમાં ૧૧ નવદંપતઓએ યજ્ઞમાં લાભ લીધો હતો તેમજ રક્તદાન કેમ્પનું આયોજન કરવામાં આવ્યું હતું જેમાં મોટી સંખ્યામાં ઉપસ્થિત રહી લોકોએ રક્તદાન કર્યુ હતું જ્ઞાતી જાતીના ભેદભાવ વગર સમુહ ભોજનનું આયોજન કરવામાં આવ્યુ હતું જેમા તમામ જ્ઞાતીજનો આમંત્રિત મહેમાનોએ સમુહ ભોજનનો લાભ લીધો હતો  અજાબ ગામે છેલ્લા ચાર વર્ષમાં સ્વર્ગસ્થ યુવા જીવાત્માને સામુહિક શ્રદ્ધાંજલિ કાર્યક્રમ યોજાયો હતો જેમાં ગ્રામજનોએ પુષ્પ અર્પણ કરી સામુહિક શ્રદ્ધાંજલિ આપી હતી રાત્રીના સૌરાષ્ટ્રની પ્રખ્યાત કાનગોપી રાસ મંડળીનુ પણ આયોજન કરવામાં આવ્યુ હતું જેમા ઉપસ્થિત તમામ લોકોએ તન મન ધનથી સાથ સહકાર આપ્યો હતો અજાબમાં યોજાયેલ સદભાવના મહોત્સવમા સમસ્ત અજાબ ગ્રામજનો આમંત્રિત મહેમાનો મોટી સંખ્યામાં ઉપસ્થિત રહ્યા હતા